TVT ร่วมทุน 51% ตั้งบ. ผลิตสื่อโฆษณา-รายการทีวี-ภาพยนตร์ใน Q3/59
TVT ร่วมทุน 51% ตั้งบริษัท “บิ๊กเบรน” รับผลิตสื่อโฆษณา-รายการทีวี-ภาพยนตร์ใน Q3/59
5 ก.ค. 2559

บริษัท ทีวี ธันเดอร์ จำกัด (มหาชน) หรือ TVT เปิดเผยว่า บริษัทได้ร่วมลงนามในสัญญาร่วมทุนกับนายเจษฎา โอสถาเลิศ และนางสาวศิรินาฎ กุนธร ซึ่งเป็นบุคคลภายนอกที่ไม่มีความเกี่ยวโยงกันกับบริษัท เพื่อร่วมจัดตั้งบริษัทร่วมทุนโดยใช้ชื่อบริษัท บิ๊กเบรน จำกัด
โดยประกอบธุรกิจเกี่ยวกับการรับจ้างผลิตสื่อโฆษณา รายการโทรทัศน์ ภาพยนตร์ ออกแบบโฆษณา รวมทั้งเผยแพร่โฆษณาประชาสัมพันธ์ทางสื่อโฆษณาทุกช่องทาง เพื่อเป็นการขยายฐานลูกค้า และเพิ่มกำลังการผลิตรายการให้ครบวงจร ซึ่งคาดว่าจะดำเนินการจัดตั้งแล้วเสร็จภายในไตรมาส 3/59
สำหรับบริษัท บิ๊กเบรน จำกัด มีทุนจดทะเบียนเริ่มต้น 8 ล้านบาท โดย TVT ถือหุ้น 51% ,นายเจษฎา ถือหุ้น 25.25% และนางสาวศิรินาฎ ถือหุ้น 23.75%